
IŠMOKOS BESIMOKANČIO AR STUDIJUOJANČIO ASMENS VAIKO PRIEŽIŪRAI SKYRIMAS

Paslaugos apibūdinimas 
Auginančiam vaiką vienam iš vaiko tėvų (ar turimam vieninteliam iš tėvų) (įtėvių) ar vaiko globėjui, kai vaikas gimė, buvo įvaikintas ar vaikui nustatyta globa iki asmens mokymosi ar studijų pradžios, mokymosi ar studijų laikotarpiu ar per 12 mėnesių po mokymosi ar studijų baigimo dienos skiriama 6 bazinių socialinių išmokų (1 BSI – 70 Eur) dydžio išmoka (420 Eur) besimokančio ar studijuojančio asmens vaiko priežiūrai nuo vaiko gimimo dienos iki jam sukaks 2 metai, jeigu pagal Lietuvos Respublikos ligos ir motinystės socialinio draudimo įstatymą jis neturi (neturėjo) teisės gauti vaiko priežiūros išmokos, ir:
1. Mokosi (mokėsi) pagal bendrojo ugdymo programą, pagal formaliojo profesinio mokymo programą (įskaitant asmenis, kurių mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai).
2. Studijuoja (studijavo) aukštojoje mokykloje pagal nuolatinės studijų formos programą arba doktorantūroje ar rezidentūroje (įskaitant ir profesinio mokymo teikėjų ar aukštojoje mokykloje suteiktų akademinių atostogų dėl ligos, nėštumo ar vaiko priežiūros laikotarpį).
Tais atvejais, kai vaikas gimė, buvo įvaikintas ar vaikui nustatyta globa iki asmens mokymosi ar studijų pradžios, ši išmoka mokama nuo asmens mokymosi ar studijų pradžios iki vaikui sukaks 2 metai, o kai vaikas gimė, buvo įvaikintas ar vaikui nustatyta globa asmens mokymosi ar studijų laikotarpiu ar per 12 mėnesių po mokymosi ar studijų baigimo dienos, – nuo vaiko gimimo dienos iki vaikui sukaks 2 metai.
Išmoka besimokančio ar studijuojančio asmens vaiko priežiūrai neskiriama, jei kitam iš vaiko tėvų (įtėvių) ar globėjui ar vienam iš vaiko senelių už tą patį vaiką yra paskirta ar už visą priklausiusį laikotarpį buvo išmokėta vaiko priežiūros išmoka pagal Ligos ir motinystės socialinio draudimo įstatymą, arba už tą patį vaiką paskirta išmoka įvaikinus vaiką.

Paslaugos teikimo proceso aprašymas 
1. Prašymas pateikiamas asmeniškai, paštu arba per atstovą (įgaliotą asmenį, rūpintoją, globėją) arba per elektroninių paslaugų portalą ,,Elektroniniai valdžios vartai“, prisijungus prie Socialinės paramos šeimai informacinės sistemos (SPIS) adresu www.spis.lt.  
2. Jeigu prašymas pateikiamas asmeniškai, tai pareiškėjas, Lietuvos Respublikos gyvenamosios vietos deklaravimo įstatymo nustatyta tvarka deklaravęs gyvenamąją vietą arba įtrauktas į gyvenamosios vietos nedeklaravusių asmenų apskaitą Kėdainių rajono savivaldybėje, dėl išmokos gimus vienu metu daugiau kaip vienam vaikui kreipiasi į seniūniją pagal deklaruotą gyvenamąją vietą, o jeigu gyvenamoji vieta nedeklaruota ir jis nėra įtrauktas į gyvenamosios vietos nedeklaravusių asmenų apskaitą, – į gyvenamosios vietos Kėdainių rajono savivaldybės administracijos padalinius – seniūnijas pagal faktinę gyvenamąją vietą.
3. Paslaugos vykdytojas išnagrinėja prašymą ir priima sprendimą dėl išmokos skyrimo / neskyrimo arba informuoja paslaugos gavėją dėl prašymo papildymo.
4. Paslaugos gavėjas apie priimtą sprendimą informuojamas prašyme nurodytu būdu (registruotu laišku, elektroniniu laišku, telefonu) ar SPIS prisijungus prie savo užsakytos paslaugos.

Paslaugos teikimo informacija 
Paslauga yra nemokama ir suteikiama per vieną mėnesį. 

Teisės aktai, reguliuojantys paslaugos teikimą
1. Lietuvos Respublikos išmokų vaikams įstatymas.
2. Lietuvos Respublikos Vyriausybės 2004 m. birželio 28 d. nutarimas Nr. 801 „Dėl Išmokų vaikams skyrimo ir mokėjimo nuostatų patvirtinimo“.
3. Kėdainių rajono savivaldybės direktoriaus 2020 m. gruodžio 31 d. įsakymas Nr. AD-1-1583 „Dėl Išmokų vaikams skyrimo ir mokėjimo tvarkos aprašo tvirtinimo“.

Informacija ir dokumentai, kuriuos turi pateikti asmuo 
1. Prašymas.
2. Asmens tapatybę patvirtinantis dokumentas.
3. Vaiko gimimo faktą patvirtinantis dokumentas.
4. Mokymo įstaigos pažyma, patvirtinanti, kad asmuo mokosi pagal formaliojo profesinio mokymo programą ar studijuoja aukštojoje mokykloje pagal dieninę ar nuolatinę studijų formą, doktorantūroje ar rezidentūroje. 
5. Dokumentai apie globos (rūpybos) nustatymą ir asmens paskyrimą globėju (rūpintoju).
6. Įsiteisėjęs teismo sprendimas įvaikinti.
7. Atsiskaitomosios sąskaitos banke numeris.
8. Kiti dokumentai (atsižvelgiant į aplinkybes).

Paslaugos inicijavimo forma
1. Prašymo išmokoms gauti SP-3 (A) forma.
2. Šeimos (bendrai gyvenančių asmenų) duomenų socialinei paramai gauti SP-1 forma. 

Informacija ir dokumentai, kuriuos gauna paslaugos teikėjas 
Naudojantis socialinių išmokų apskaitos sistema „Parama“ arba socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Mokinių registro duomenų bazės (išrašas).
4. Studentų registro duomenų bazės (išrašas).
5. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai 
Socialinės paramos skyriaus vyr. specialistė Loreta Petrauskienė, tel. +370 347 44200, el. p. loreta.petrauskiene@kedainiai.lt.
Socialinės paramos skyriaus vyresn. specialistė Vilma Zdanavičienė, tel. +370 347 69585, el. p. vilma.zdanaviciene@kedainiai.lt.
Socialinės paramos skyriaus vyr. specialistė Jurgita Šaunė, tel. +370 347 69585, el. p. jurgita.saune@kedainiai.lt.
Kėdainių miesto seniūnijos Vyresn. specialistė (socialinei paramai) Rasa Krivickienė, tel. +370 347 44108, el. p. miesto.seniunija@kedainiai.lt.
Kėdainių miesto seniūnijos Socialinės paramos specialistė Vaida Novikovienė, tel. +370 347 44103, mob. +370 652 55330, el. p. vaida.novikoviene@kedainiai.lt.
Kėdainių miesto seniūnijos Socialinės paramos specialistė Daiva Valiūnė, tel. +370 347 53277, mob. +370 659 05945, el. p. daiva.valiune@kedainiai.lt.
Kėdainių miesto seniūnijos Socialinės paramos specialistė Sabina Ramanauskienė, tel. +370 347 51567, mob. +370 699 80782, el. p. sabina.ramanauskiene@kedainiai.lt. 
Kėdainių miesto seniūnijos Socialinių išmokų specialistė Jūratė Vitkutė, tel. +370 347 44103, mob. +370 650 51045, el. p. jurate.vitkute@kedainiai.lt.
Kėdainių miesto seniūnijos Socialinių išmokų specialistė Rima Titiškė, tel. +370 347 51567, mob. +370 652 89298, el. p. rima.titiske@kedainiai.lt. 
Kėdainių miesto seniūnijos Socialinių išmokų specialistė Irutė Jusevičienė, tel. +370 347 53277, mob. +370 656 94639, el. p. irute.juseviciene@kedainiai.lt. 
Gudžiūnų seniūnijos Socialinės paramos specialistė Rita Aleliūnienė, tel. +370 347 45342, mob. +370 600 91456, el. p. rita.aleliuniene@kedainiai.lt. 
Dotnuvos seniūnijos Socialinės paramos specialistė Jurgita Daniūnaitė, tel. +370 347 39300, el. p. dotnuvos.seniunija@kedainiai.lt.
Dotnuvos seniūnijos Socialinių išmokų specialistė Ina Minkevičienė, mob. +370 699 93724, el. p. dotnuvos.seniunija@kedainiai.lt. 
Josvainių seniūnijos Socialinės paramos specialistė Veronika Žilinskienė, tel. +370 347 73224, mob. +370 659 74959, el. p. veronika.zilinskiene@kedainiai.lt. 
Josvainių seniūnijos Socialinės paramos specialistė Virginija Cukanovienė, tel. +370 347 73180, mob. +370 659 08387, el. p. virginija.cukanoviene@kedainiai.lt.
Krakių seniūnijos Socialinės paramos specialistė Vilma Berulienė, tel. +370 347 38197, el. p. vilma.beruliene@kedainiai.lt.
Pelėdnagių seniūnijos Socialinės paramos specialistė Vilma Paškevičienė, tel. +370 347 67611, mob. +370 626 57842, el. p. vilma.paskeviciene@kedainiai.lt. 
Pernaravos seniūnijos Socialinės paramos specialistė Vilma Ramanauskienė, tel. +370 347 42148, el. p. vilma.ramanauskiene@kedainiai.lt.
Šėtos seniūnijos Socialinės paramos specialistė Vitalija Mikėnaitė, mob. +370 688 96775, el. p. vitalija.mikenaite@kedainiai.lt.
Surviliškio seniūnijos Socialinės paramos specialistė Lina Civilkienė, tel. +370 347 41222, mob. +370 683 78590, el. p. lina.civilkiene@kedainiai.lt.
Truskavos seniūnijos Socialinių išmokų darbuotoja Marija Zakaryzienė, tel. +370 347 41335, el. p. marija.zakaryziene@kedainiai.lt.
Truskavos seniūnijos Socialinių išmokų darbuotoja Greta Minskienė, tel. +370 347 41352, el. p. greta.minskiene@kedainiai.lt.
Vilainių seniūnijos Socialinės paramos specialistė Laima Laurinavičienė tel. +370 347 68312, mob. +370 656 30077, el. p. laima.laurinaviciene@kedainiai.lt.

[bookmark: _Hlk193813708]Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.


